引自"后汉·张衡传".臣闻圣人明审律历,以定吉凶,重之以卜筮,杂之以九宫,经天验道,本尽于此.或观星辰逆顺,寒燠所由,或察龟策之占,巫觋之言,其所因者,非一术也.立言于前,有征于后,故智者贵,谓之谶书.谶书始出,盖知之者寡.以汉取秦,用兵力战,功成业遂,可谓大事,当此之时,莫或称谶.若夏侯胜,眭孟之徒,以道术立名,其所述著,无谶一言刘向父子,领校秘书,阅定九流,亦无谶录.成,哀之后,乃始闻之. "尚书"尧使鲧理洪水,九载绩用不成,鲧则殛死,禹乃嗣兴.而"春秋谶"云:"共工理水."凡谶皆云黄帝伐蚩尤,而"诗谶"独以为"蚩尤败,然后尧受命". "春秋元命包"中有公输班与墨翟,事见战国,非春秋时也.又言"别有益州".益州之置,在于汉世.其名三辅诸陵,世数可知.至于图中,讫于成帝.一卷之书,互异数事,圣人之言,势无若是,殆必虚伪之徒,以要世取资.往者侍中贾逵レ谶互异三十余事,诸言谶者皆不能说.至于王莽篡位,汉世大祸,八十篇何为不戒?则知图谶成于哀,平之际也.且"河洛""六艺",篇录已定,后人皮傅,无所容篡. 永元中,清河宋景遂以历纪推言水灾,而伪称洞视玉版.或者至于弃家业,入山林.后皆无效,而复采前世成事,以为证验.至于永建复统,则不有知.此皆欺世罔俗,以昧势位,情伪较然,莫之纠禁.且律历,卦候,九宫,风角,数有征效,世莫肯学,而竞称不占之书.譬犹画工,恶图犬马,而好作鬼魅,诚以实事难形,而虚伪不穷也.宜图谶,一禁绝之,则朱紫无所眩,典籍无瑕玷矣.("后汉·张衡传") [1]